cyanic-selkie/wikianc huggingface dataset:
Իրանի դրոշ
ԱՌՅՈՒԾԻ ԵՎ ԱՐԵՎԻ ՊԱՏԿԵՐՆԵՐԻ ՆԵՐՄՈՒԾՈՒՄԸ
Արևի և առյուծի պատկերով ամենահին դրոշը պատկանում է իրանական լուսնային  826 թվականին (1423թ.)՝ Թեյմուրյանների դարաշրջանին։ Այդ դրոշն առկա է Շահնամեի Շամս էդ Դին Քաշանիի (մոնղոլների աշխարհակալության մասին պոեմ) մանրանկարում, որտեղ պատկերված է մոնղոլների հարձակումը Նիշապուրի ամրոցի վրա։ Զինվորները (մոնղո՞լ) ծածանում են առյուծի ու արևի պատկերով դրոշ՝ մի ուրիշ՝ կիսալուսնի պատկերով դրոշի կողքին։ Ֆուադ Քոփրուլուն թուրքական ցեղերի մասին երկում Իլխանյան և Թեյմուրյան դարաշրջանների դրոշների մասին գրում է. «Մոնղոլների պատմության մասին պարսկական գրքերի որոշ նկարներում նկատելի է  կապույտ ֆոնով, գայլի պատկերով և այլ նախշերով դրոշ. դա վկայում է, որ անհրաժեշտ է ուսումասիրություններ կատարել այդ դրոշների՝ պատմական իրողությանը համապատասխանելու փաստի վերաբերյալ»։ Ըստ Հաֆեզ Աբրուի՝ Ամիր Ահմադ Խալաջը կարմիր դրոշ ուներ։ Գոյություն են ունեցել նաև կարմիր և դեղին ռազմական դրոշներ, որոնց վրա նկարված են եղել տարբեր պատկերներ՝ վիշապներ, առյուծ, ղարաղուշ (արծվի տեսակ), արև ու արծիվ։ Ամենայն հավանականությամբ դրոշների համար օգտագործվել են նաև հատուկ թամղաներ (մոնղոլ խաների կնիքը)։ Որոշ դրոշների ծայրին մետաղե կիսալուսին («դրոշակի կիսալուսին») է ամրացված եղել։ Իսպանացի մի վանական 8-րդ դարում գրված իր գրքում ներկայացնում է դեղին ֆոնով և չորս կարմիր  քառակուսի թամղաներով դրոշը, որը հավանաբար պատկանում է Իլխանյանների ժամանակաշրջանին։ 9-րդ դարում գրված Շահնամեի օրինակներից մեկում (մոնղոլների ժամանակաշրջան) աչքի է զարնում մի դրոշ՝ կենտրոնում առյուծի ու արևի պատկերով։ Ամենայն հավանականությամբ սա ևս պատկանում է Իլխանյաններին, քանի որ նույն պատկերն առկա է նաև Իլխանյանների մետաղադրամների վրա։ Ֆուադ Քոփրուլուն գրում է. «Առյուծի ու արևի պատկերը այս դինաստիայի (ակ-կոյունլու) որոշ տիրակալների և թուրքական այլ իշխանությունների մետաղադրամների վրա ոչ թե իշխանության խորհրդանիշ է, այլ միայն աստղագիտական նշանակություն ունի։ Այնուամենայնիվ, կարելի է ենթադրել, որ այն որպես պատկեր օգտագործվել է նաև դրոշների վրա»։ Հեղինակավոր շատ աղբյուրներ, ինչպիսիք են Իրանական և Բրիտանական հանրագիտարանները, լուսնային օրացույցի 9-րդ դարի (15-րդ դ.) դրոշը և նմանատիպ օրինակները համարում են իրանական դրոշներում առյուծի ու արևի պատկերների օգտագործման առաջին վկայություններ։
ՍԵՖՅԱՆՆԵՐԻ ԵՎ ԱՖՇԱՐՆԵՐԻ ԺԱՄԱՆԱԿԱՇՐՋԱՆԻ ԴՐՈՇԸ
230 տարի Իրանում իշխած Սեֆյան արքաներից Իսմայիլ Առաջին շահի դրոշի վրա առյուծի ու արևի պատկեր չկար։ Թահմասբ շահի դրոշների ու մետաղադրամների վրա տպված էր խոյի (համաստեղության նշան) պատկեր, քանի որ նա ծնվել էր ֆարվարդին ամսին (խոյի համաստեղությունում)։ Իսմայիլ Երկրորդը առաջինն էր, որ կարգադրեց իբրև խորհրդանիշ դրոշների վրա ասեղնագործել ոսկեգույն առյուծ ու արև։ Մինչև Սեֆյան թագավորության կործանումը այդ դրոշը շարունակեց մնալ որպես Սեֆյանների պետական դրոշ, թեև մի քանի տիրակալներ օգտագործեցին նաև այլ դրոշներ ու դրոշակներ։ Այդ ժամանակաշրջանի Իրան այցելած եվրոպացիները նկարագրել են Սեֆյանների եռանկյուն դրոշը՝ զարդարված առյուծի ու արևի պատկերով և սրով կամ Ղուրանի հատվածով։ Սեֆյանների օրոք դրանք Իմամ Ալիի ու արևի, Աստծո հզորության ու կրոնի փառավորության խորհրդանիշերն էին, ինչպես նաև մեկնաբանվում էին իբրև Աստծո լույս։ Ինչպես նշել է Հարվարդի համալսարանաի պրոֆեսոր Աֆսանե Նաժմաբադին՝ առյուծն ու արևը այն ժամանակի Իրանի երկակի խորհրդանիշերն էին. իշխանություն և կրոն։
Նադիր շահ Աֆշարը դրոշներում չի կիրառել կանաչ գույնը, քանի որ այն համարվում էր շիականության խորհրդանիշ։ Նրա դրոշներից մեկը եռագույն էր՝ կարմիր, կապույտ, սպիտակ, մյուսը քառագույն՝ կարմիր, կապույտ, սպիտակ, դեղին. երկուսն էլ առանց պատկերազարդումների էին։ Սակայն նրա կնիքը առյուծի ու արևի պատկերով էր ու «ալմոլք լելլահ»  արտահայտությամբ։
ԻՐԱՆԻ ԴՐՈՇԸ  ՂԱՋԱՐՆԵՐԻ ԺԱՄԱՆԱԿԱՇՐՋԱՆԻՑ ՄԻՆՉԵՎ ՓԱՀԼԱՎԻՆԵՐԻ ԴԱՐԱՇՐՋԱՆԻ ՎԵՐՋԸ
Ղաջարների իշխանության հենց սկզբից առյուծի և արևի պատկերները հայտնվեցին դրամների, դրոշների, շքանշանների վրա։ 1222-1225 թթ Ֆաթհալի շահը եվրոպացի պաշտոնյաներին ու դիվանագետներին պարգևատրելու համար ֆրանսիական Պատվո լեգեոնի շքանշանի նմանությամբ ստեղծեց Առյուծի ու Արևի շքանշանը։ Իրանի պետական դրոշի վրա ևս այդ խորհրդանիշերն էին պատկերված։ Գասպար Դարվիլը, որ 1812- 1813 թթ ծառայել է իրանական բանակում, վկայում է՝ իրանական դրոշներն ու շքանշանները զարդարված են եղել առյուծի և ծագող արևի պատկերներով, ինչպես նաև Ֆաթհալի շահի խոսքերով։
Լյուի Դյուպոն էլ գրում է, որ Մոհամմեդ շահը (Ֆաթհալիի հաջորդը) ունեցել է երկու դրոշ՝ մեկը Ալիի երկսայր սրի, մյուսը՝ պառկած առյուծի և ծագող արևի պատկերով։ Վերջինն էլ հենց երկրի հիմնական դրոշն էր։ Դարվիլի նկարագրած դրոշներից մեկի վրա էլ պատկերված է սուրը ձեռքին առյուծ։ Դա առաջին վկայությունն է այդ խորհրդանիշի վերաբերյալ։ Այն հետագայում դարձավ Իրանի ազգային, ավանդական սիմվոլը։ Աֆսանե Նաժմաբադին գրում է, որ Ֆաթհալի շահի ժամանակաշրջանից այդ խորհրդանիշերի կրոնական մեկնաբանություններն աստիճանաբար իրենց տեղը զիջեցին ազգային մեկնաբանություններին։
ԻՐԱՆԻ ԵՌԱԳՈՒՅՆ ԴՐՈՇԸ
1849 թվականին՝ Նասր էդ Դին շահի օրոք՝ Ամիր Քաբիրի վարչապետության շրջանում, եռագույն դրոշը՝ կանաչ, սպիտակ, կարմիր գույներով և առյուծի ու արևի պատկերով, առաջին անգամ   ծածանվեց Լոնդոնում՝ Իրանի դեսպանատանը։
Ռեզա շահի ժամանակաշրջանում պահպանվեց եռագույն դրոշը, միայն այն տարբերությամբ, որ առյուծի պատկերն ավելի մոտ էր բնականին, և արևը կանացի կերպարանքով չէր։
ԵՐԵՔ ԴՐՈՇԻ ՇՐՋԱՆ
Իսլամական հեղափոխությունից առաջ Իրանն ուներ երեք դրոշ։
Այդ դրոշն ինչ-որ ժամանակ անվանում էին «պետական դրոշ», որը որոշ հետազոտողներ հերքում են։ Մանուչեհր Էղբալի կառավարության ընդունած որոշումներում  պետական դրոշի մասին խոսք չկա։ Այդ դրոշն ինչ-որ ժամանակ անվանում էին «ազգային դրոշ», որը որոշ հետազոտողներ հերքում են։ Մանուչեհր Էղբալի կառավարության ընդունած որոշումներում  ազգային դրոշի մասին խոսք չկա։
Այդ դրոշի յուրահատկությունն այն է, որ արևի և առյուծի վերևում Փահլավիների թագն է, և պատկերը բոլորված է ձիթենու ու կաղնու ճյուղերով։ (Մանուչեհր Էղբալի կառավարության ընդունած որոշման մեջ սխալմամբ նշվել է արմավենու տերև)։
ԻՐԱՆԻ ԻՍԼԱՄԱԿԱՆ ՀԱՆՐԱՊԵՏՈՒԹՅԱՆ ԴՐՈՇ
Հեղափոխության առաջին օրերին ժամանակավոր կառավարության դրոշը առյուծի և արևի պատկերով էր, եռագույն։ 1357թ. էսֆանդ ամսվա 10-ին այաթոլլահ Խոմեյնին հանդես եկավ առյուծի ու արևի պատկերից հրաժարվելու կոչով։
Այժմյան դրոշը, որը համարվում է Իրանի իսլամական հանրապետության խորհրդանիշը, և որի պաշտոնական նկարագրությունն ու մեկնաբանությունը սահմանված է 1358թ ընդունված Սահմանադրության  18-րդ հոդվածով,  կազմված է երեք՝ կանաչ, սպիտակ, կարմիր գույներով հավասարաչափ հորիզոնական շերտերից։
Կանաչ շերտի ստորին և կարմիր շերտի վերին եզրագծերում սպիտակ գույնով 22  «Աստված ամենակարող է» արտահայտությունն է գրված՝ ի նշան բահմանի 22-ի հեղափոխության հաղթանակի։
Գրականություն
1.             ذکاء، یحیی. «یکی دیگر از رازهای تخت جمشید (کشف شکل و چگونگی درفش شاهنشاهان هخامنشی)». هنر و مردم، ش. ۲ (۱۳۴۱): ۱۲–۲۱. بازبینی‌شده در ۲۰۱۷-۰۳-۲۶.
3. شکیباپور، عنایت‌الله. اطلاعات عمومی. کتابفروشی اشراقی. ۲۹۷.
4. حکیم ابوالقاسم فردوسی، شاهنامه فردوسی
5.کسروی، احمد. «تاریخچه شیر و خورشید». چاپ رشدیه، ۱۳۵۶. بایگانی‌شده از نسخهٔ اصلیدر ۰۹ مه ۲۰۱۲. بازبینی‌شده در مهر ۱۳۸۷.
6. کوپریلی، فؤاد. «تاریخچه پرچم در جهان اسلام». در دانشنامهٔ جهان اسلام.
7.یکصد و چهل و هفتمین کمیته ملی استاندارد پوشاک و فراورده‌های نساجی. پرچم جمهوری اسلامی ایران - ویژگی‌ها. ویرایش تجدیدنظر اول. سازمان استاندارد و تحقیقات صنعتی ایران، ۱۳۸۳.
8. «گفتگو با دکتر حمید ندیمی؛ داستان این پرچم مقدس.». در ماهنامهٔ سپیده دانایی. اسفند ۱۳۸۶.
9. پرچم جمهوری اسلامی ایران مؤسسه استاندارد و تحقیقات صنعتی ایران، اسفند ماه ۱۳۷۱
10. خمینی، روح‌الله. صحیفهٔ امام خمینی. ج. ۶. تهران: مؤسسهٔ تنظیم و نشر آثار امام خمینی (س)، ۱۳۷۸. ۲۷۵. شابک ‎۹۶۴-۳۳۵-۳۵۲-۴. بازبینی‌شده در ۷ اسفند ۱۳۹۵.
11. خمینی، روح‌الله. صحیفهٔ امام خمینی. ج. ۱۲. تهران: مؤسسهٔ تنظیم و نشر آثار امام خمینی (س)، ۱۳۷۸. ۴۷۷. شابک ‎۹۶۴-۳۳۵-۳۵۲-۴. بازبینی‌شده در ۷ اسفند ۱۳۹۵.
12. خمینی، روح‌الله. صحیفهٔ امام خمینی. ج. ۱۲. تهران: مؤسسهٔ تنظیم و نشر آثار امام خمینی (س)، ۱۳۷۸. ۴۸۶. شابک ‎۹۶۴-۳۳۵-۳۵۲-۴. بازبینی‌شده در ۲۱ تیر ۱۳۹۶.
13.مصوبهٔ شمارهٔ ۶۹۳۰ شورای انقلاب به تاریخ ۱۵ تیر ۱۳۵۹
14. Najmabadi, ‎Afsaneh. “II”. In Gender and sexual anxieties of Iranian Modernity. University of California Press, 2005. 68-88 pages. ISBN ‎0-520-24262-9.
15. Barker, Patricia L. (1995), Islamic Textiles, British Museum Press, p. 137, ISBN 0-7141-2522-9
16. Flag of Iran. (2008). In Encyclopædia Britannica. Retrieved November 22, 2008, from Encyclopædia Britannica Online
17. Battle Between Persians and Russians. . State Hermitage Museum. Retrieved on 2009-09-19.
18. Khaleghi-Motlagh, Djalal.. «DERAFŠ-EKĀVĪĀN, the legendary royal standard of the Sasanian kings.». در Encyclopædia Iranica. ویرایش 1st Edition. ۲۰۰۷.
19. David-Weill, J. Encyclopaedia of Islam.
21. Shahbazi, A. Shapur.. «DERAFŠ». در Encyclopædia Iranica. ویرایش 1st Edition. Osprey Publishing، ۲۰۰۱.
22. Shahbazi, A. Shapur.. «Flags». در Encyclopædia Iranica. ویرایش 1st Edition. Osprey Publishing، ۲۰۰۱.
23. Kaveh Farrokh, Angus McBride.. Sassanian Elite Cavalry AD 224-642. ویرایش 1st Edition. Osprey Publishing، ۲۰۰۵. شابک ‎ISBN ۱-۸۴۱۷۶-۷۱۳-۱, ۹۷۸۱۸۴۱۷۶۷۱۳۰.
Կատեգորիա:Իրանի պետական խորհրդանիշեր Կատեգորիա:Ազգային դրոշներ Կատեգորիա:1980 դրոշներ
Ալֆոնս Արեոլա
Ալֆոնս Արեոլա (Alphonse Areola, ), ֆրանսիացի պրոֆեսիոնալ ֆուտբոլիստ։ Ներկայումս Պարի Սեն-Ժերմենից վարձավճարով հանդես է գալիս Ռեալ Մադրիդի կազմում։ Խաղում է դարպասապահի դիրքում ։ 2018 թվականի աշխարհի առաջնության հաղթող ։
Պարի Սեն-Ժերմեն
Արեոլան Պարի Սեն-Ժերմենի ակադեմիայի սան է։ Իր առաջին պրոֆեսիոնալ պայմանագիրը կնքեց 2009 թվականի հուլիսին ։ Իր պրոֆեսիոնալ դեբյուտը Արեոլան նշեց 2013 թվականի մայիսի 18-ին՝ փոխարինելով Սալվատորե Սիրիգուին Բրեստի դեմ խաղում ։ Այս խաղից առաջ ՊՍԺ-ն արդեն ապահովել էր չեմպիոնի տիտղոսը , իսկ Բրեստը դուրս էր մնացել Լիգա 1-ից ։ Առաջին հանդիպումը թիմի մեկնարկային կազմում անցկացրեց մայիսի 26-ին՝ Լորյանի դեմ խաղում  ։2013 թվականի հուլիսի 23-ին Արեոլան վարձավճարով տեղափոխվեց Լիգա 2-ում հանդես եկող Լանս ։ Նա միանգամից դարձավ թիմի հիմնական դարպասապահը՝ անցկացնելով 36 հանդիպում և օգնելով Լանսին զբաղեցնել 2-րդ հորիզոնականը առաջնությունում ու տեղափոխվեց Լիգա 1 ։ Արեոլան ճանաչվեց Լիգա 2-ի լավագույն դարպասապահը և ընդգրկվեց մրցաշրջանի խորհրդանշական հավաքականում ։ Բացի այդ, նա Eurosport-ի կողմից ճանաչվեց տարվա բացահայտում՝ առաջ անցնելով Ն'Գոլո Կանտեին և Գաետան Բուսմանին ։
2014 թվականի հուլիսի 26-ին Արեոլան վարձավճարով միացավ Կլոդ Մակելելեի գլխավորած Բաստիային՝ փոխարինելով կարիերան ավարտած Միքայել Լանդրոյին ։ Իր դեբյուտը նշեց օգոստոսի 9-ին՝ Օլիմպիկ Մարսելի դեմ խաղում  ։ Արեոլան անցկացրեց 39 հանդիպում՝ 13 խաղում պահելով իր դարպասը անառիկ ։ Բաստիան զբաղեցրեց 12-րդ հորիզոնականը Լիգա 1-ում և հասավ Ֆրանսիայի լիգայի գավաթի եզրափակիչ, որտեղ 4-0 հաշվով պարտվեց ՊՍԺ-ին  ։
2015 թվականի հունիսի 17-ին Արեոլան 1 տարվա վարձավճարով տեղափոխվեց Վիլյառեալ որպես վնասվածք ստացած Սերխիո Ասենխոյի փոխարինող ։ Իր դեբյուտը Լա Լիգայում նշեց օգոստոսի 23-ին՝ Ռեալ Բետիսի դեմ խաղում ։ Առաջին հանդիպումը եվրոպական առաջնություններում անցկացրեց 2016 թվականի փետրվարի 18-ին՝ Եվրոպայի Լիգայի 1/16 եզրափակչի Նապոլիի դեմ խաղում ։ 2015-16 մրցաշրջանում Արեոլան անցկացրեց 37 հանդիպում ՝ 15 խաղում պահելով իր դարպասը անառիկ և բաց թողելով ընդամենը 26 գնդակ, իսկ Վիլյառեալը զբաղեցրեց 4-րդ տեղը առաջնությունում ։ Լա Լիգայի միայն 2 դարպասապահ էր կարողացել ավելի շատ խաղերում անառիկ պահել դարպասը՝ Ատլետիկո Մադրիդի դարպասապահ Յան Օբլակը և Բարսելոնայի Կլաուդիո Բրավոն ։ Արեոլան ակումբային նոր ռեկորդ սահմանեց՝ 620 րոպե շարունակ իր դարպասը գոլ չընդունելով ։ Վիլյառեալը հասավ Եվրոպայի Լիգայի կիսաեզրափակիչ, որտեղ պարտվեց Լիվերպուլին  ։
2016-17 մրցաշրջանում Արեոլան վերադարձավ Պարի Սեն-Ժերմեն, սակայն մրցաշրջանը սկսեց որպես թիմի երկրորդ դարպասապահ՝ Քևին Թրապպից հետո։ Առաջին հանդիպումը Չեմպիոնների Լիգայում անցկացրեց 2016 թվականի սեպտեմբերի 13-ին՝ Արսենալի դեմ խաղում ։ Այս խաղից հետո Արեոլան դարձավ ՊՍԺ-ի հիմնական դարպասապահը՝ հաջորդ 8 խաղերում անառիկ պահելով իր դարպասը 4 անգամ ։ Դեկտեմբերին ֆրանսիացին կորցրեց իր դիրքը թիմի մեկնարկային կազմում՝ 11 հարվածից բաց թողելով 10 գնդակ ։ 2017 թվականի ապրիլի 1-ին Արելոան ՊՍԺ-ի հետ հաղթեց Ֆրանսիայի լիգայի գավաթը, թեև խաղադաշտ դուրս չեկավ եզրափակչի Մոնակոյի դեմ խաղում ։ Մայիսի 27-ին նա թիմի մեկնարկային կազմում մասնակցեց Ֆրանսիայի գավաթի եզրափակչի Անժեի դեմ հանդիպմանը ՝ օգնելով իր թիմին հաղթել 1-0 հաշվով և նվաճել գավաթը ։ 2016-17 մրցաշրջանում Արեոլան անցկացրեց 27 հանդիպում՝ բաց թողելով 21 գնդակ ։
2017-18 մրցաշրջանը Արեոլան անցկացրեց որպես Պարի Սեն-Ժերմենի հիմնական դարպասապահ։ 2017 թվականի հուլիսի 29-ին նա թիմի մեկնարկային կազմում խաղադաշտ դուրս եկավ Ֆրանսիայի սուպերգավաթի Մոնակոյի դեմ խաղում ՝ օգնելով իր թիմին հաղթել 2-1 հաշվով և նվաճել գավաթը ։ Չեմպիոնների Լիգայի խմբային փուլի առաջին 5 խաղերում Արեոլան բաց թողեց ընդամենը 1 գնդակ, իսկ ՊՍԺ-ն գերազանցեց խմբային փուլում խփած և բաց թողած գոլերի տարբերության ռեկորդը ։ Այս մրցաշրջանում նա անցկացրեց 43 հանդիպում՝ բաց թողելով 35 գնդակ և 21 խաղում պահելով իր դարպասը անառիկ, իսկ Պարի Սեն-Ժերմենը տեղական տրեբլ նվաճեց՝ հաղթելով Ֆրանսիայի գավաթը , Ֆրանսիայի լիգայի գավաթը և Ֆրանսիայի առաջնությունը ։
2018 թվականի ամռանը Պարի Սեն-Ժերմենը գնեց Ջանլուիջի Բուֆֆոնի տրանսֆերը Յուվենտուսից, և 2018-19 մրցաշրջանում Արեոլան ու իտալացին սկսեցին փոխեփոխ հանդես գալ թիմում  ։ 2019 թվականի ապրիլի 27-ին նա թիմի մեկնարկային կազմում խաղադաշտ դուրս եկավ Ֆրանսիայի գավաթի եզրափակչի Ռենի դեմ խաղում , սակայն Պարի Սեն-Ժերմենը պարտվեց հետխաղյա 11-մետրանոցների հարվածաշարում  ։ 2018-19 մրցաշրջանում Արեոլան անցկացրեց 31 հանդիպում՝ 16 խաղում պահելով իր դարպասը անառիկ , իսկ ՊՍԺ-ն կրկին հաղթեց Ֆրանսիայի առաջնությունը ։
2019 թվականի օգոստոսի 3-ին Արեոլան խաղադաշտ դուրս եկավ Ֆրանսիայի սուպերգավաթի Ռենի դեմ խաղում ՝ օգնելով Պարի Սեն-Ժերմենին հաղթել 2-1 հաշվով և նվաճել գավաթը ։
2019 թվականի սեպտեմբերի 2-ին Արեոլան 1 տարվա վարձավճարով միացավ Ռեալ Մադրիդին  ՝ դառնալով Կեյլոր Նավասի տրանսֆերի մի մասը  ։
Միջազգային կարիերա
Արեոլան իրավասու էր ներկայացնել Ֆրանսիան և Ֆիլիպինները միջազգային ասպարեզում, քանի որ նրա ծնողները ունեն ֆիլիպինական արմատներ ։ Նա հանդես է եկել Ֆրանսիայի բոլոր տարիքային երիտասարդական հավաքականներում։ 2012 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 3 հանդիպում և ընդգրկվելով մրցաշարի խորհրդանշական հավաքականում ։ 2013 թվականին Արեոլան մասնակցեց աշխարհի Մ20 առաջնությանը՝ թիմի մեկնարկային կազմում խաղադաշտ դուրս գալով բոլոր 7 հանդիպումներում ։ Ֆրանսիան հաղթեց մրցաշարը՝ եզրափակչում հետխաղյա 11-մետրանոցների հարվածաշարում պարտության մատնելով Ուրուգվային ։
Ֆրանսիայի ազգային հավաքական Արեոլան առաջին անգամ հրավիրվեց 2015 թվականի հոկտեմբերի 1-ին Դիդիե Դեշամի կողմից՝ Հայաստանի և Դանիայի դեմ խաղերի համար , սակայն այս հանդիպումներում խաղադաշտ դուրս չեկավ  ։ 2018 թվականի մայիսի 17-ին Արեոլան ընդգրկվեց աշխարհի առաջնության համար Ֆրանսիայի հավաքականի 23-հոգանոց կազմում  ՝ չանցկացնելով ոչ մի հանդիպում ։ Հուլիսի 15-ին Ֆրանսիան հաղթեց աշխարհի առաջնությունը  ՝ եզրափակչում 4-2 հաշվով պարտության մատնելով Խորվաթիային ։
Իր դեբյուտը ազգային հավաքականում Արեոլան նշեց 2018 թվականի սեպտեմբերի 6-ին՝ թիմի մեկնարկային կազմում խաղադաշտ դուրս գալով Գերմանիայի դեմ խաղում ։
Ակումբային վիճակագրություն
2019 թվականի սեպտեմբերի 4-ի դրությամբ
Միջազգային վիճակագրություն
2019 թվականի սեպտեմբերի 4-ի դրությամբ
Միջազգային
Ֆրանսիա Մ20
Ֆրանսիա
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Ֆրանսիացի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Լանսի ֆուտբոլիստներ Կատեգորիա:Բաստիայի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի աշխարհի չեմպիոններ Կատեգորիա:Լա Լիգայի ֆուտբոլիստներ
Ռեցշտադ
Ռեցշտադ (Retzstadt), կոմունա Գերմանիայում, Բավարիա երկրամասում։
Թովմաս Խոջամալյան
Թովմաս Խոջամալյան, Նոր Ջուղայեցի, հայ պատմիչ, հասարակական-քաղաքական գործիչ։
Ռեցշտադ
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 1581 մարդ (2013 թվականի դեկտեմբերի 31-ի տվյալներով )։ Տարածքը 18,07 կմ² է։ Խտությունը՝ 86 մարդ/կմ²։ Պաշտոնական կոդը՝ 09 6 77 175։ Փոստային ինդեքս՝ 97282։ Հեռախոսային կոդ՝ +49 9364։
Թովմաս Խոջամալյան
Կենսագրություն
Սկզբնական կրթությունն ստացել է ծննդավայրի հայկական առևտրական դպրոցում։ Հետագայում տեղափոխվել է Հնդկաստան, ուսումնասիրել ծովագնացություն և դարձել նավապետ։ Զբաղվել է առևտրով՝ դառնալով հնդկահայ խոշոր վաճառականներից մեկը։ Տիրապետել է պարսկերեն, հինդի և անգլերեն լեզուներին։ Եռանդորեն մասնակցել է հնդկահայ հասարակական-քաղաքական ու հոգևոր-մշակութային կյանքին։ Սերտ կապեր է ունեցել Բենգալիայի (որտեղ հավանաբար եղել է Խոջամալյանի մշտական բնակության վայրը) և Մեծ Մողոլների արքունի բարձրաստիճան անձանց հետ։ Անձամբ ճանաչել է անգլիական գաղութարարների դեմ հնդիկ ժողովրդի ազատագրական կռիվների (1760 - 1964)՝ հնդիկ ու հայ որոշ ղեկավար մասնակիցների (Միր Կասում-Ալի, Գորգին-խան և այլն)։ Որպես հնդկահայ համայնքի ներկայացուցիչ՝ մեկնել է Լոնդոն և անգլիական կառավարությանը բողոք ներկայացրել ընդդեմ Արևելա-հնդկական ընկերության ու Բենգալիայի գենենալ-նահանգապետ Վանսիթարտի (Վենստադ, 1760 - 1764)՝ հայ վաճառականների նկատմամբ նրանց ապօրինի գործողությունների և բռնությունների համար։ Մի քանի տարի մնալով Լոնդոնում՝ բազմիցս հանդես է եկել անգլիական պառլամենտում, հաղթահարել անգլիացիների կողմնապահությունը, շահել դատը և ստացել հնդկահայերի պահանջը՝ 500 000 դահեկանը։ Այնուհետև վերադարձել է Հնդկաստան և 1768 թվականին գրել «Պատմություն Հնդկաց» աշխատությունը։ Խոջամալյանի հետագա գործունեության մասին տեղեկությունները կցկտուր են։ Թաղվել է Դելիի հայկական հին գերեզմանատանը, ուր այժմ էլ կանգուն է Խոջամալյանի հուշարձան-շիրիմը։
Ռեցշտադ
Ծանոթագրություններ
Կատեգորիա:Գերմանիայի բնակավայրեր
Թովմաս Խոջամալյան
Ծանոթագրություններ
Կատեգորիա:Իրանահայ քաղաքական գործիչներ Կատեգորիա:Իրանահայ պատմաբաններ Կատեգորիա:Իրանահայ հասարակական գործիչներ Կատեգորիա:Հայ պատմիչներ
Էրատո ջոկատ
Էրատո ջոկատ, 2018 թվականին Հայաստանի վարչապետ դարձած Նիկոլ Փաշինյանի տիկնոջ կողմից ստեղծված զինված ջոկատ, որը բաղկացած էր բացառապես աղջիկներից ու կանացից։ Ըստ Աննա Հակոբյանի՝ ջոկատը կոչվել է Հայոց թագուհի Էրատոյի անվամբ ։
2020 թվականի սեպտեմբերի 27-ին սկսված 44-օրյա պատերազմի կեսերին Աննա Հակոբյանը հայտարարեց, որ ստեղծում է կանանց ջոկատ, որպեսզի մեկնի հայ-ադրբեջանական շփման գիծ և մասնակցի մարտական գործողություններին։ Նոյեմբերի 6-ին նա իր ֆեյսբուքյան էջով հայտարարեց, որ 10-օրյա մարզումներից հետո պատրաստ են մարտական առաջադրանք կատարելու ։ Չնայած 2020 թվականի նոյեմբերի 9 լույս 10-ի գիշերը ստորագրվեց պատերազմական գործողությունների դադարեցման մասին հայտարարությունը՝ Աննա Հակոբյանը դեռևս նոյեմբերի 13-ին իր ֆեյսբուքյան էջով հայտնեց, որ իր ստեղծած «Էրատո» կանանց ջոկատի հետ դեռևս գնտվում է Արցախում և շարունակում է պահել իրեն վստահված մարտական դիրքը ։ Այդ հրապարակման մեջ նա նաև ասել է․
Ջոկատի կազմը
Էրատո ջոկատը կազմված է բացառապես կանացից և աղջիկներից։ Ջոկատի հրամանատարն է Աննա Հակոբյանը։ Ջոկատի մյուս անդամների մասին գրեթե տեղեկություններ հայտնի չեն։ Անդամներից մեկը ոմն Գայանեն է, ում մասին մամուլում մի շարք հրապարակումներ գրվեցին։ Ըստ այդ հրապարակումների Գայանեն Աբխազիայից է և սերտ հարաբերություններ ունի այնտեղի թուրք առևտրականների հետ ։
Ծանոթագրություններ
Կատեգորիա:Հայաստանի ռազմական միավորներ և կազմավորումներ Կատեգորիա:44-օրյա պատերազմ Կատեգորիա:Նիկոլ Փաշինյան
Ժողովածու (4287)
Ժողովածու (4287), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է A թվի տակ։ Ձեռագիրը գրվել է 1640 թվականին C գրիչի կողմից D-ում։ Հիշատակարաններ՝ O :
Բովանդակություն
P Արտագրել առանձին կետերով։
Ծանոթագրություններ
Կատեգորիա:Մատենադարանի ձեռագրեր
Դեմեշկի (գյուղ, Պոչինկովսկի շրջան)
Դեմեշկի (Демешки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Սպիտակ Նեղոս (գետ)
Սպիտակ Նեղոս (النيل الأبيض), գետ Ուգանդա, Սուդանում։
Աշխարհագրություն
Սպիտակ Նեղոս գետը սկիզբ է առնում Վիկտորիայից և թափվում է Նեղոս։ Գետը պատկանում է Միջերկրական ծովի ավազանին։
Հիդրոգրաֆիա
Սպիտակ Նեղոս գետի երկարությունը կազմում է 957 կմ, ավազանի մակերեսը՝ 1059000 կմ2 է։
Արտաքին հղումներ
Սպիտակ Նեղոսի մասին Բրոքհաուսի և Եփրոնի հանրագիտական բառարանում
Կատեգորիա:Ուգանդայի գետեր Կատեգորիա:Սուդանի գետեր Կատեգորիա:Նեղոս Կատեգորիա:Աֆրիկայի գետեր
Մուրադ V
Մուրադ V (مراد خامس, Beşinci Murat; ), Օսմանյան կայսրության սուլթան 1876 թ.։ Աբդուլ Մեջիդ-ի որդին է։
Իու (Ցզինհուա)
Իու (չին. պարզ. 义乌, փինյին Yìwū), Չժեցյան նահանգի Ցզինհուա քաղաքային շրջանի քաղաքային գավառ (ՉԺՀ)։
Մուրադ V
Կառավարում
Նա մահացավ Չիրիգան պալատում, Կոստանդնուպոլիս և թաղվել է Կոստանդնուպոլիսում 1904 թվականի օգոստոսի 30-ին։ Նրանից հետո գահը անցավ նրա եղբորը՝ Աբդուլ Համիդ II-ին 1876 թվականի օգոստոսի 31-ին։
Իու (Ցզինհուա)
Պատմություն
Չինական հողերը Ցին կայսրությանը միավորվելուց հետո` մ.թ.ա. 222 թվականին ստեղծվեց Ուշանի շրջանը (乌伤县): Ուզուրպատոր Վան Մանի կառավարման ժամանակաշրջանում գավառը 9 թվականին վերանվանվեց Ուսյաո (乌 孝 县), բայց Հանի կայսրության վերականգնումից հետո վերականգնվեց նրա Ուշան անունը։ 192 թվականին գավառի արևմտյան մասը դարձավ Չանգշանի առանձին գավառ, իսկ 245 թվականին գավառի հարավային մասը դարձավ Յոնգգանգի առանձին գավառ։
Մուրադ V
Ամուսնություններ և երեխաներ
Մուրադը ամուսնացել է ինն անգամ և ունեցել է յոթ երեխա։ Առաջին անգամ նա ամուսնացել է Ստամբուլի Բեշիկթաշ պալատում 1857 թվականի հունվարի երկուսին վրացուհի Էլերու Կադինեֆենդիի հետ, ով Ահմեդ Բեյ Տարկանիշնիլիի աղջիկն էր ւ ունեցել են երկու երեխա։ Երկրորդ անգամ Մուրադը ամուսնացել է նույն Բեշիկթաշ պալատում 1859 թվականին, այս անգամ աբխազուհի Ռեֆթարիդիլ Կադինեֆենդու հետ և ունեցել են մեկ երեխա։ Երրորդ անգամ Մուրադը ամուսնացել է 1869 թվականին Շայան Կադինեֆենդու հետ, և ունեցել են մեկ աղջիկ։
Ծանոթագրություններ
Կատեգորիա:Օսմանյան արքայատոհմ Կատեգորիա:19-րդ դարի օսմանյան սուլթաններ Կատեգորիա:Ստամբուլում ծնված անձինք Կատեգորիա:Օսմանյան կայսրության թուրքեր Կատեգորիա:Երկու սուրբ մզկիթների պահապան Կատեգորիա:Անձինք Կոստանդնուպոլսից Կատեգորիա:19-րդ դարի Օսմանյան կայսրության անձինք Կատեգորիա:Թյուրք կառավարիչներ
Իու (Ցզինհուա)
Պատմություն
Թան դինաստիայի իշխանության ժամանակներում Ուշան գավառը 621 թվականին բաժանվեց Ուսյաո ու Հյաչուան գավառների (华川县): 624 թվին այս գավառները կրկին միավորվեցին մեկ գավառի մեջ, որը կոչվեց Իու (义乌县): 686 թվականին Իու գավառի արևելյան հատվածը դարձավ առանձին Դունյան գավառ, իսկ 754 թվականին Իու գավառի հյուսիսային հողերը մտան նոր Պույան գավառի (浦阳县) կազմի մեջ։
ՉԺՀ-ն կազմավորումից հետո՝ 1949 թվականին, ձևավորվեց Ցզինհուայի հատուկ շրջանը (金华专区), և գավառը մտավ նրա կազմի մեջ։ 1960 թվականին կազմալուծվեց Պուցզյան գավառը, իսկ նրա տարածքը բաժանվեց Լանսի և Իու գավառների միջև, բայց 1969 թվականին Պուցզյան գավառը վերականգնվեց։
Վարչական բաժանում
Քաղաքային գավառը բաժանված է 8 փողոցային կոմիտեների և 6 ավանների։
1973 թվականին Ցզինհուայի Հատուկ նահանգը անվանափոխվեց Ցզինհուայի շրջան (金华地区)։
1985 թվականի մայիսին ՉԺՀ-ի ազգային խորհրդի որոշմամբ Ցզինհուայի շրջանը բաժանվեց Ցզինհուայի և Ցյուիչժոյի քաղաքային շրջանների. գավառը անցավ Ցզինհուայի քաղաքային շրջանի կազմի մեջ։
1988 հուլիսին Իու գավառը վերաձևափոխվեց քաղաքային գավառի։
Տնտեսություն
Իուն Չինաստանում հայտնի է որպես «համաշխարհային սուպերմարկետ»։ Քաղաքում աշխատում են 2 միլիոնից ավել փոքր և միջին ֆիրմաներ, որոնք ապրանք են մատակարարում աշխարհի 200 երկրներ և շրջաններ։ Առաքված և ստացված ծանրոցների քանակությամբ Իուն երկրում զբաղեցնում է երկրորդ տեղը՝ զիջելով միայն Գուանչժոուին։ Այստեղ տեղակայված է աշխարհում խոշորագույն սպառողական ապրանքների Zhejiang China Commodities City Group կազմակերպությանը պատկանող շուկան (Yiwu China Commodities City)։ Շուկայում աշխատում են 75 հազար մեծածախ և մանրածախ խանութներ, ինչպես նաև առցանց հարթակ ։
2020 թվականի նոյեմբերի դրությամբ Իուն աշխարհում զբաղեցնում է առաջին տեղը փոստային էքսպերս-առաքումների ծավալով ։
Ամեն տարի Իուի Միջազգային ցուցահանդեսային կենտրոնում իրականացվում է ներմուծվող ապրանքների չինական տոնավաճառ ։
Տրանսպորտ
Իուի երկաթգծային կայարանով անցնում է Շանհայ-Կունմին ճեպընթաց ուղևորափոխադրող ճանապարհը։
Ծանոթագրություններ
Կատեգորիա:Չինաստանի քաղաքներ
Օնո
Օնո (大野市), Ֆուկուի պրեֆեկտուրայում գտնվող ճապոնական քաղաք: Քաղաքի մակերեսը կազմում է 872,39 կմ², բնակչությունը՝ 33 358 մարդ (2014 թվականի հուլիսի 1-ի տվյալների համաձայն) , բնակչության խտությունը՝ 38,24 մարդ/կմ ²:
Գվոզդևո (գյուղ, Վալկիի շրջան)
Գվոզդևո (Гвоздьове), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1820 թվականին։
Օնո
Աշխարհագրական դիրք
Քաղաքը տեղակայված է Հոնսյու կղզու Տյուբու տարածաշրջանի Ֆուկուի պրեֆեկտուրայում: Այս քաղաքի հետ սահմանակցում են Կացույամա, Հակուսան, Տակայամա Գուձյո, Սեկի, Մոտոսու քաղաքները և Իբիգավա ավանը :
Գվոզդևո (գյուղ, Վալկիի շրջան)
2001 թվականի տվյալներով Գվոզդևո գյուղում բնակվում էր 21 մարդ։ Բնակավայրը զբաղեցնում է 3,96 կմ² տարածք։ Բնակչության խտությունը կազմում էր 5300 մարդ/կմ²։
Օնո
Կլիմա
Օնոյի կլիման մերձարևադարձային մուսսոնային է, բնորոշվում է տաք, խոնավ ամառներով և սառն ու ձնառատ ձմեռներով: Օնոյի տարեկան միջին ջերմաստիճանը կազմում է 13.1 °C: Տեղումների տարեկան միջին քանակը կազմում է 2 385 մմ, իսկ սեպտեմբերն ամենախոնավ ամիսն է: Ամենաբարձր ջերմաստիճանը գրանցվում է օգոստոսի կեսին՝ մոտ 26,0 °C, իսկ ամենացածր ջերմաստիճանը գրանցվում է հունվարին՝ մոտ 1,0 °C :
Գվոզդևո (գյուղ, Վալկիի շրջան)
Արտաքին հղումներ
Կատեգորիա:Ուկրաինայի Խարկովի մարզի Վալկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1820 թվականին հիմնադրված բնակավայրեր
Օնո
Բնակչություն
Քաղաքի բնակչությունը կազմում է 33 358 մարդ (2014 թվականի հուլիսի 1-ի տվյալների համաձայն), իսկ խտությունը՝ 38,24 մարդ/կմ²: Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Քաղաքը խորհրդանշող ծառ է համարվում Fagus crenata-ն, ծաղիկ՝ մագնոլիա կոբուսը, թռչուն՝ Cettia diphone-ը :
Արտաքին հղումներ
Կատեգորիա:Ճապոնիայի քաղաքներ
Ֆրիդենվայլեր
Ֆրիդենվայլեր (Friedenweiler), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 1949 մարդ (ըստ 2010 թվականի դեկտեմբերի 31-ի) ։ Տարածքը կազմում է 27,08 կմ²։ Պաշտոնական կոդ՝ 08 3 15 039։ Քաղաքն բաժանված է 2 համայնքների։
Արտաքին հղումներ
Կատեգորիա:Գերմանիայի քաղաքներ
(3847) Սինդել
(3847) Սինդել (Sindel), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 16-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 3,139005 ա. մ., առավելագույնը մոտենում է 2,8592 ա. մ. հեռավորության վրա և հեռանում 3,4189 ա. մ. ։ Արեգակի շուրջ մեկ ամբողջական պտույտ է կատարում 2031,36 երկրային օրվա ընթացքում, իր ուղեծրով շարժվելով միջինում 0,177221 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,43° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պետերսոնի ալգորիթմ
Դանիացի մաթեմատիկոս Դեկկերն առաջինն էր, ով մշակեց փոխադարձ բացառման խնդրի ծրագրային լուծումը, որը չէր պահանջում խիստ հաջորդականություն։ 1981 թվականին Պետերսոնը ստեղծեց փոխադարձ բացառման զգալիորեն ավելի հեշտացված ալգորիթմ։ Այդ պահից սկսած Դեկկերի տարբերակը համարում է հնացած։ Պետերսոնի ալգորիթմը ներկայացվում է ցուցակային տեսքով, բաղկացած է 2 գործընթացից, որոնք գրված են C լեզվով։ Ի սկզաբենե Պետերսոնի ստեղծծ ալգորիթմը նախատեսված էր միայն 2 պրոցեսի հետ աշխատելու համար, սակայն այն կարելի է ընդհանրացնել երկուսից ավել կամայական թվով պրոցեսների համար, ինչպես ցույց կտրվի ստորև։ Պետերսոնի ալգորիթմը միաժամանակյա ծրագրավորման ալգորիթմ է փոխադարձ հակասման համար, ինչը թույլ է տալիս 2 պրոցոսի կիսել մեկանգամյա օգտագործման ռեսուրսը առանց կոնֆլիկտի, օգտագործելով միայն համատեղ օգտագործվող հիշողությունը՝ կապի համար։
Պետերսոնի ալգորիթմը
Մինչ ընդհանուր փոփոխականներին անդրադառնալը /այսինքն՝մինչ կրիտիկական բաժին մուտք գործելը/ պրոցեսը կանչում է enter_region գործողությունը իր 0 կամ 1 համարով որպես արգումենտ։ Այդ պատճառով պրոցեսն անհրաժեշտության դեպքում ստիպված է սպասել մինչ կրիտիկական բաժին իր մուտք գործելը։ Կրիտիկական բաժնից դուրս գալուց հետո պրոցեսը կանչում է leave_region գործողությունը, որպեսզի նշի իր ելքը և այդպիսով թույլ տա ուրիշ պրոցեսի մուտքը կրիտիկական բաժին։ Դիտարկենք ալգորիթմը ավելի մանրամասն։ Ի սկզբանե 2 պրոցեսները գտնվում են կրիտիկական հատվածից դուրս։ Պրոցես 0-ն կանչում է enter_region գործողությունը, սահմանում է դասավորության տարրերը և turn փոփոխականին տալիս է 0 արժեք։ Քանի որ 1 պրոցեսը հետաքրքրված չէ կրիտիկական հատված ընկնելու մեջ տեղի է ունենում վերադարձ գործողությունից։ Այժմ, եթե 1 պրոցեսը կանչի enter_region գործողությունը, ապա այն ստիպված է լինելու սպասել, մինչև interested[0] ընդունի FALSE արժեքը, իսկ դա տեղի կունենա միայն այն պահին, երբ 0 պրոցեսը կանչի leave_region գործողությունը լքելով կրիտիկական հատվածը։ Պատկերացնենք, որ 2 պրոցեսը կանչել են enter_region գործողությունը գրեթե միաժամանակ։ Երկուսն էլ կհիշեն իրենց համարը turn-ում։ Սակայն կպահպանվի այն պրոցեսի համարը, որը երկրորդն էր, իսկ նախորդ համարը կկորի։ Ենթադրենք երկրորդը 1 պրոցեսն էր, այստեղից turn=1։ Երբ 2 պրոցեսը հասնեն while-ին, 0 պրոցեսը մուտք կգործի կրիտիկական հատված, իսկ 1 պրոցեսը կմնա ցիկլի մեջ և կսպասի, մինչև 0 պրոցեսը դուրս գա կրիտիկական հատվածից։ Պետերսոնի ալգորիթմի լուծումը հստակ է, բայց օժտված է մեկ բավականին ազդեցիկ թերությամբ՝ ակտիվ սպասման առկայությամբ։
Ալգորիթմ
Ալգորիթմը օգտագործում է 2 փոփոխական՝ flag/դրոշ/ և turn /հերթ/։ Ճշգրիտ ինդիկատորների flag-ը հաղորդում է, որ n պրոցեսը ցանկանում է մտնել կրիտիկական հատված։ Փոփոխականի turn-ը պարունակում է այն պրոցեսի ID-ն, որի հերթն է։ Կրիտիկական հատված մուտք գործելը շնորհվում է P0 պրոցեսին, եթե P1-ը չի ցանկանում մուտք գործել իր կրիտիկական հատված, կամ եթե P1-ը առավելությունը տվել է P0-ին՝ turn= 0 արժեք տալով։
Ալգորիթմը բավարարում է 3 հիմնական չափանիշների՝ կրիտիկական հատվածի խնդիրը լուծելու համար, այն պայմանով, որ turn, flag[0] և flag[1] փոփոխականների փոփոխությունները կատարվեն միանգամից և ավտոմատ կերպով։ Երեք չափանիշներն են փոխադարձ բացառումը, առաջընթացը և սահմանափակ սպասումները։
Փոխադարձ բացառում
P0 և P1 միաժամանակ երբեք չեն կարող լինել կրիտիկական հատվածում։ Եթե P0-ն իր կրիտիկական հատվածում է, ապա կամ flag1-ը սխալ է /նշանակում է, որ P1-ը լքել է իր կրիտիկական հատվածը/, կամ turn=0 /նշանակում է P1-ը նոր փորձում է մտնել իր կրիտիկակն հատված, բայց համբերատար սպասում է/։ Երկու դեպքում էլ P1-ը չի կարող լինել կրիտիկակն հատվածում, երբ P0-ն իր կրիտիկական հատվածում է գտնվում։
Առաջընթաց
Առաջընթացը սահմանվում է հետևյալ կերպ։ Եթե ոչ մի պրոցես չի կատարվում իր կրիտիկական հատվածում և որոշ պրոցեսներ ցանկանում են մուտք գործել իրենց կրիտիկական հատված, ապա միայն այն պրոցեսները, որոնք չեն կատարվում իրենց մնացորդային հատվածում, կարող են մասնակցել այն որոշման ընդունմանը, որից հետո պրոցեսը մուտք կգործի իր կրիտիկական հատված։ Պրոցեսը չի կարող անմիջապես նորից մտնել կրիտիկական հատված, եթե մեկ այլ պրոցես սահմանել է իր flag-ը՝ կրիտիկական հատված մուտք գործելու մասին իր ցանկությունը հայտնելու համար։
Սահմանափակ սպասումեր
Սահմանափակ սպասումները նշանակում են որ սահմանափակվում է դրված պրոցեսների իրենց կրիտիկական հատված մուտք գործելու թվի վրա այն բանից հետո, երբ պրոցեսը հարցում է կատարում իր կրիտիկական հատված մուտք գործելու մասին և մինչև այդ հարցումը ընդունվում է։ Պետերսոնի ալգորիթմում պրոցեսը չի սպասի ավելի երկար քան մեկ հերթ՝ կրիտիկական հատված մուտք գործելու համար։ Այլ պրոցեսին առավելություն տալուց հետո այս պրոցեսը կավարտվի և իր flag-ին կտա 0 արժեք, այդպիսով թույլ տալով մյուս պրոցեսներին մուտք գործել կրիտիկական հատված։
Պետերսոնի ալգորիթմը N թվով պրոցոսների համար
Այս դեպքում օգտագործվում են N տարբեր մակարդակներ, որոնցից յուրաքանչյուրն իրենից ներկայացնում է կրիտիկական հատվածին նախորդող «սպասող սենյակ»։ Յուրաքանչյուր մակարդակը թույլ կտա մեկ պրոցեսսին զարգանալ՝ մեկ այլ պրոցեսի սպասման մեջ պահելով։
Նշումներ
Սարքավորման մակարդակում աշխատելիս Պետերսոնի ալգորիթմը սովորաբար միջուկային մուտքին հասնելու կարիք չունի։ Որոշ պրոցեսորներ ունեն հատուկ ուղղեցույցներ, ինչպիսիք են test-and-set կամ compare-and-swap, որոնք կողպելող հիշողության սկավառակը կարող են կիրառվել SMP /բազմապրոցեսորային/ համակարգում փոխադարձ բացառումը ապահովելու համար։ Ժամանակակից պրոցեսորներից շատերը վերադասավորում են հիշողության հասանելիությունը կատարման արդյունավետությունը բարելավելու համար։ Այսպիսի պրոցեսորներ անփոխարինելի կերպով հնարավորություն են տալիս պարտադրաբար պատվերներ կատարել հասանելի հիշողության հոսքերում, որպես կանոն հիշողության ուղեցույցի արգելքը անտեսելով։ Պետերսոնի ռեալիզացումը և դրա հետ կապված ալգորիթմները պրոցեսորների վրա, որոնք վերադասավորում են հիշողության հասանելիությունը գլխավորապես պահանջում է ճշգրիտ աշխատանքի համար այնպիսի օպերացիաների կիրառում, որպեսզի հաջորդական պրոցեսերը անճշտությունից հետ պահելու համար։ Նշենք, որ հիշողության վերադասավորումը կարող է տեղի ունենալ անգամ այնպիսի պրոցեսորների վրա, որոնք չեն վերադասավորում ուղղեցույցները /այդպիսիք են PowerPC պրոցեսորը Xbox 360–ում/։ Այսպիսի պրոցեսորներից շատերը նաև ունեն երաշխավորված միջուկային օպերացիայի տիպ, ինչպիսիք են XCHG/x86/ պրոցեսորները և Load-Link/Stoe-Conditional/Alpha/, MIPS, PowerPC և այլ կառուցվածքներ։ Այս ուղեցույցների նպատակն է ապահովել, որ սինխրոնիզացիայի արդյունավետությունը լինի առավելագույնը։
Գրականության ցանկ
Կատեգորիա:Ալգորիթմներ
Երվանդ Խոջամիրյան
Երվանդ Խաչատուրի Խոջամիրյան, հայ բոլշևիկ հեղափոխական, խորհրդային պետական աշխատող։
Մոսկվայի համալսարանի բժշկական ֆակուլտետում ուսանելիս մասնակցել է ուսանողության շրջանում տարվող հեղափոխական աշխատանքներին, որի համար 1911 թ.-ին ձերբակալվել է և աքսորվել Կովկաս։ Նույն տարում անլեգալ մեկնել է Շվեյցարիա, եղբոր՝ քաղաքական վտարանդի Միհրան Խոջամիրյանի մոտ, որը նրան ընդգրկել է Լենինի գլխավորած ՌՍԴԲԿ արտասահմանյան բաժանմունքի աշխատանքներում. 1915 թ.-ին ավարտելով Ժնևի համալսարանի բժշկական ֆակուլտետը՝ մեկնել է Կովկասյան ռազմաճակատ և կամավորական դրուժինայի շարքերում կռվել թուրքական բանակի դեմ։ 1917 թ.-ին եղել է Մոսկվայում և մասնակցել հեղափոխական խռովությունների։
1918-1922 թվականներին ռուսական 11-րդ կարմիր բանակի կազմում մասնակցել է Ադրբեջանում, Հայաստանում և Վրաստանում ինքնիշխանության տապալմանը և խորհրդային իշխանության հաստատմանը։ 1924 - 1938 թթ.-ին Խոջամիրյանը ՀԽՍՀ-ի և Անդրֆեդերացիայի կուսակցական և խորհրդային մարմիններում վարել է մի շարք պաշտոններ (ՀՊՍՀ մասնագիտական կրթության գլխավոր վարչության պետ, Անդրերկրկոմում բաժնի վարիչի տեղակալ, ՀԽՍՀ արհմիությունների խորհրդի քարտուղար, ՀԽՍՀ Բանգյուղտեսչության և լուսավորության ժողկոմատներում՝ ժողկոմի տեղակալ)։ Եղել է ՀԽՍՀ, Անդրֆեդերացիայի Կենտգործկոմների և ՀԱՄԿԽ-ի անդամ։
Տասնյոթերորդ արքայատոհմ
Եգիպտոսի տասնյոթերորդ արքայատոհմ (Seventeenth Dynasty of Egypt, երբեմն գրվում է Արքայատոհմ XVII, ինչպես նաև՝ 17-րդ արքայատոհմ կամ Արքայատոհմ 17), եգիպտական երկրորդ անցումային դարաշրջանի երրորդ արքայատոհմ։ Տասնյոթերորդ արքայատոհմը թվագրվում է մ․թ․ա․ մոտավորապես 1580 - 1550 թվականներով ։ Դրա՝ հիմնականում թեբեյան ղեկավարները տասնհինգերորդ արքայատոհմի հիքսոսների ժամանակակիցներն էին, իսկ նրանց հաջորդել է նույնպես Թեբեում բնակված տասնվեցերորդ արքայատոհմը։
2012 թվականի մարտին Կառնակում գտնվող Ամոնի տաճարի կրաքարե դուռն ուսումնասիրող ֆրանսիացի հնագետները Սենախտենրա անունով հիերոգլիֆներ են հայտնաբերել՝ առաջին վկայությունն այդ թագավորի մասին ։
Արքայատոհմի վերջին երկու փարավոնները դեմ էին Եգիպտոսում հիքսոսների տիրապետությանը և նախաձեռնել են պատերազմ, որը Եգիպտոսը կազատեր հիքսոս արքաներից՝ հիմք դնելով միասնական կառավարման ժամանակաշրջանին՝ նոր թագավորությանը։
Տասնյոթերորդ արքայատոհմի վերջին փարավոն Սեկենենրե Տաա II-ի որդի Կամոսը եղել է տասնութերորդ արքայատոհմի առաջին փարավոն Ահմոս I-ի եղբայրը։
17-րդ արքայատոհմի փարավոններ
Տասնյոթերորդ արքայատոհմի փարավոններն իշխել են մոտավորապես 30 տարի։ Հայտնի փարավոններից էին ՝
Եվ վերջապես, հավանաբար փարավոն Նեբմաատրեն եղել է տասնյոթերոդ արքայատոհմի վաղ շրջանի ղեկավար ։
Արտաքին հղումներ
Կատեգորիա:Հին Եգիպտոսի դինաստիաներ Կատեգորիա:Հին Եգիպտոս Կատեգորիա:Մ.թ.ա. 16-րդ դար Կատեգորիա:Մ.թ.ա. 16-րդ դարում հիմնադրված պետություններ և տարածքներ Կատեգորիա:Հին աշխարհ Կատեգորիա:Եգիպտոսի պատմություն Կատեգորիա:Աֆրիկայի պատմություն
Ադամ Դիվայն
Ադամ Պատրիկ Դիվայն (Adam Patrick DeVine, ), ամերիկացի դերասան, կատակերգու, երգիչ, սցենարիստ, պրոդյուսեր և դուբլյաժի դերասան։ Առավել հայտնի է «Աշխատասերները» հեռուստասերիալում, ինչպես նաև «Կատարյալ ձայն» և «Կատարյոլ ձայն 2» ֆիլմերում Բամպեր Ալենի դերով ։ Խաղացել է նաև այնպիսի կատակերգություններում, ինչպիսիք են «Հարևանները», «Ստաժյորը» և «Հարսանեկան տենդ» կատակերգությունները ։
Վաղ կյանք
Դիվայնը ծնվել է Այովա նահանգի Ուոտերլու քաղաքում ՝ Դենիսայի և Փենի Դիվայնի ընտանիքում ։ 2002 թվականին ավարտել է Նեբրասկա նահանգի Օմահա քաղաքի Միլարդ Սաութի միջնակարգ դպրոցը ։ 1995 թվականի հունիսին, երբ Ադամը 11 տարեկան էր, նրան հարվածել է ավտոմեքենան։ Դիվայնը ստացել էր երկու ոտքերի բազմաթիվ կոտրվածքներ։ Երեք տարվա ընթացքում նրան արել են մի քանի վիրահատություն և պահանջվել է 2 տարի կրկին քայլել սովորելու համար. Իր հարցազրույցներից մեկում նա ասել է․ Շատ դժվար էր, որովհետև ես պետք է նորից սովորեի քայլել, ոտքի կանգնել, նստել։ Ոտքերս ամբողջովին հաշմանդամ էին դարձել։ Ես կարծում եմ, որ այս փորձը օգնեց ինձ հասկանալ, որ ամեն ինչ հնարավոր է ։
Սովորել է Օրինջ-Քոստ քոլեջում «Աշխատասերները» հեռուստասերիալի գործընկերոջ Բլեկ Անդերսոնի հետ ։
Ավելի ուշ տեղափոխվել է Լոս-Անջելես իրեն որպես կատակերգու և դերասան փորձելու համար ։
Կարիերա
2011 թվականի ապրիլի 6-ին տեղի է ունեցել «Աշխատասերները» հեռուստասերիալի պրեմիերան, որում նկարահանվել էր դերասանը և նրա սթենդ ափ խմբի ընկերները։ Ինչպես նաև հանդես են եկել այդ սիթքոմը ստեղծողների և պրոդյուսերների դերով։ Հեռուստասերիալը ստացել է դրական կարծիք քննադատների կողմից ։
2012 թվականին նա Բամպեր Ալենի դերով հայտնվել է «Կատարյալ ձայն» ֆիլմում։ Քննադատների կարծիքով, այդ աշխատանքը դարձել է դերասանի կարիերայի բեկումը՝ լիովին ցուցաբերելով նրա ներուժը ։ Այդ դերի համար Դիվայնը «Choice Movie: Չարագործ» անվանակարգում արժանացել է «Teen Choice Awards» մրցանակի ։ Նա հայտնվել է նաև ֆիլմի 2-րդ հատվածում և դրա համար ստացել էր MTV կինոմրցանակը լավագույն համբույրի համար (Ռեբել Ուիլսոնի հետ միասին) ։ 2016 թվականին Դիվայնին Զաք Էֆրոնի հետ միասին «Հարսանեկան տենդ» ֆիլմում տրվել են գլխավոր դերերից մեկը ։ Ըստ «Variety» ամսագրի՝ այդ դերին հասնելու համար դերասանին օգնել են «սուր միտքը և ազատագրումը» ։
2016 թվականի հունիսին հայտարարվել էր, որ Դիվայնը, Անդերսոնը, Հոլմը և Նյուաչեկը Սեթ Ռոգենի հետ միասին աշխատում են նոր ֆիլմի վրա ։ Նույն 2016 թվականին նա նկարահանվել է Blink-182 խմբի «She’s Out of Her Mind» երգի տեսահոլովակում  ։ Նույն թվականին ընտրվել էր Նոա Էշբի դերով «Երբ մենք ծանոթացանք» ֆիլմում, Ալեքսանդրա Դադարիոյի, Շեյլլի Հեննիգի և Ռոբբի Ամելլի հետ միասին ։ 2016 թվականի նոյեմբերի 2-ին հայտնի է դարձել, որ Ադամը նկարահանվում է «Magic Camp» ընտանեկան ֆիլմում՝ Էնդի Տուկերմանի՝ կախարդ-անհաջողակի դերով, որը վերադառնում է իր մանկության ճամբար, որպեսզի դասեր տա պատանի կախարդներին ։ Ֆիլմի պրիեմերան նշանակված է եղել 2018 թվականի ապրիլի 6-ին ։
2017 թվականին Դիվայնը MTV Movie & TV Awards տոնակատարության հաղորդավարն էր  ։ Նույն թվականին միացել է «Մի թե ռոմանտիկ չէ՞» ֆիլմի դերասանակն կազմին ։ Դա չորրորդ ֆիլմն էր, որի մեջ Ադամը խաղում էր Ռոբերտ Ուիլսոնի հետ և որտեղ նրանք խաղում էին սիրահարված զույգի դեր ։
Անձնական կյանք
Ադամը համարվում է «Children’s Miracle Network Hospitals» հասարակական կազմակերպության կողմնակից, որը հավաքում է նյութեր մանկական հիվանդանոցի համար ԱՄՆ-ի ամբողջ տարածքով։ Քանի, որ նա մանկության տարիներին բուժվել է մանկական հիվանդանոցում, նա այցելել է բարեգործական միջոցառումներին և այցելել է երեխաներին, որտեղ պատմում է կենդանի մնալու իր պատմությունը ։
Արտաքին հղումներ
Կատեգորիա:Նոյեմբերի 7 ծնունդներ Կատեգորիա:1983 ծնունդներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի կատակերգուներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երգիչներ
Կրովնենսկի գյուղական խորհուրդ (Սումսկի շրջան)
Արտաքին հղումներ
Կատեգորիա:Ուկրաինայի բնակավայրեր
Նովիե Կոշարի
2001 թվականի տվյալներով Նովիե Կոշարի գյուղում բնակվում էր 158 մարդ։
Արտաքին հղումներ
Կատեգորիա:Ուկրաինայի Վոլինի մարզի Կովելի շրջանի բնակավայրեր Կատեգորիա:Ուկրաինայի գյուղեր
Հուդսպեթ շրջան (Տեխաս)
Հուդսպեթ շրջան (Hudspeth County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 11.839 կմ² է, բնակչությունը՝ 3.344 մարդ (2000 թ. տվյալներով)։ Շրջկենտրոնն է Սիերա Բլանկա բնակավայրը։ Կազմավորվել է 1917 թ.:Համաձայն ԱՄՆ բնակչության մարդահամարի բյուրոյի 2009 թվականին անցկացված մարդահամարի շրջանի բնակչությունը կազմել է 3115 մարդ ։
Պատմություն
Հոպկինս շրջանը կազմավորվել է 1917 թվականին
Աշխարհագրություն
Համաձայն ԱՄՆ բնակչության մարդահամարի բյուրոյի տվյալների Հուդսպեթ շրջանի մակերեսը կազմում է 11838 կմ²։
Ժողովրդագրություն
Ազգային կազմը եղել է ասյպիսին՝ 96,4 % սպիտակամորթներ, 1,0 % աֆրոամերիկացիներ, 1,6 % հնդկացիներ, 0,2 % ասիացիներ, 74,1 % լատինոամերիկացիներ։ Բնակչության 0,7 %-ը կազմում են երկու և ավելի ռասաների ներկայացուցիչներ։
Մեկ շնչին միջինը բաժին է ընկնում 9549$ հասույթ։ 30,1 % ստանում է ապրուստի համար մինիմալ հասույթ։ Սեփականատերերի միջին հասույթը կազմում է 26625$:
Կատեգորիա:Տեխասի շրջաններ
Մաձանո
Մաձանո (Mazzano), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 11 280 մարդ, խտությունը՝ 715 մարդ/կմ²։ Զբաղեցնում է 15 7 կմ² տարածք։ Փոստային ինդեքս՝ 25080։ Հեռախոսային կոդ՝ 030։
Ծանոթագրություններ
Կատեգորիա:Իտալիայի բնակավայրեր
Դեղերի անհամատեղելիություն
Բազմադեղաբուժությունը (полипрагмазия, + pragma` ազդեցություն, կամ полифармация, polys` բազմաթիվ, pharmakon` դեղ, полифармакотерапия), զարգացել է դեռևս մեր թվարկությունից առաջ։ Ներկայում, չնայած 15000֊ից ավելի պատրաստի դեղաձևերի առկայությանը, հանպարաստի դեղատոմսերը [экстемпоральная (extempore) рецептура] իրենց նշանակությունը չեն կորցրել։ Բժիշկների կողմից դեղանյութերի զուգակցված օգտագործման ձգտումը հետապնդում է 2 նպատակ՝
Մի քանի հիվանդություններով տառապող մարդուն միաժամանակ մի քանի դեղ նշանակելը կարող է հանգեցնել բուժման պրոցեսի անվերահսկելիության, կողմնակի երևույթների և բուժման արժեքի մեծացման։
Զուգակցումները լինում են՝
Եթե դեղերի զուգակցման դեպքում նկատվում են ակտիվ նյութերի բուժական էֆեկտի թուլացում կամ խիստ ուժեղացում, խեղաթյուրված, թունավոր երևույթներ կամ մահ, ինչն արդյունք է ակտիվ կամ օժանդակ նյութերի որևէ տիպի փոխազդեցության, ապա այդ դեղախառնուրդը անհամատեղելի է։ Ըստ ՀԱԿ-ի վիճակագրական տվյալների՝ զուգակցված դեղերի 25%-ը պոտենցիալ վտանգավոր են, ինչի պատճառով աշխարհում տարեկան գրանցվում է մոտ 80 հազար մահ։
Դեղերի ֆիզիկական և քիմիական, անհամատեղելիությունը (Ա) դիտարկվում է հիմնականում ֆարմացևտիկ փուլում՝ դեղաձևում (նախքան օրգանիզմ մտնելը, ֆարմացևտիկ անհամատեղելիություն), միևնույն ներարկիչում կամ կաթիլաներարկման (инфузия) համակարգում։ Ֆիզիկական և քիմիական անհամատեղելիությունը մեծ մասամբ նկատելի է։
Նոր դեղերի հզոր հոսքը դժվարացնում է բժշկի աշխատանքը դեղերի նշանակման, առավել ևս զուգակցման գործում, որոնց մասին մասնագիտական գրականությունում լուրջ տեղեկությունները սկսել են երևալ վերջին 2 տասնամյակում։ Այս բնագավառում մեծանում է դեղագետի դերը, ով զինված լինելով նյութերի ֆիզիկական և քիմիական հատկությունների մասին բարձր գիտելիքներով, կարող է մեծ դեր ունենալ առողջապահության համակարգում։ Բազմաթիվ զարգացած երկրներում բժշկի դեղատոմսը ուժի մեջ է համարվում կլինիկական դեղագետի կողմից երաշխավորվելուց հետո։
Ֆիզիկական անհամատեղելիություն
Ֆիզիկական անհամատեղելիության պատճառներն են՝
Երբեմն բժշկի հետ խորհրդակցելուց հետո որոշ անհամատեղելիություններ (Դեղատոմս N 1) կարելի է վերացնել։ Օր.՝
Ջրում ֆենոբարբիտալի լուծելիությունը 1:1000 է, հետևաբար խառնուրդում այն համարյա լրիվ կնստի։ Եթե բժշկի գիտությամբ խառնուրդին ավելացվի 1 գ NaHCO3, լուծույթը կդառնա համասեռ։ Ըստ տեսական հաշվարկների, 2 գ ֆենոբարբիտալը լուծելու համար անհրաժեշտ է 0,73 գ NaHCO3, մնացածը (0,27 գ) կչեզոքացնի կատվախոտի թուրմի թթուները։
Ֆարմացևտիկ փուլում մի քանի ֆիզիկական և քիմիական անհամատեղելիության օրինակներ.
Դեղերի ֆիզիկական անհամատեղելիության պատճառ կարող է լինել նաև դրանց պատրաստման դեղատնային տեխնոլոգիան, չնայած դեղատոմսը կարող է լինել խելամիտ։ Ֆիզիկական անհամատեղելիությունից խուսափելու համար օգտվում են դեղերի լուծելիության և էվտեկտիկական խառնուրդների վերաբերյալ աղյուսակներից, ինչը հիմնականում դեղագետի պարտականությունն է։
Ներկայում դեղաձևերի գործարանային արտադրության ընդարձակման և դեղատնային պատրաստուկների զգալի կրճատման, ինչպես նաև կասկածելի դեպքերում դեղերի առանձին-առանձին օրգանիզմ ներմուծման հնարավորության հետևանքով ֆիզիկական և քիմիական անհամատեղելիության պրոբլեմը մասնակիորեն լուծված է, սակայն պետք է հաշվի առնել նաև, որ այդպիսի ամհամատեղելիությունը որոշ դեպքերում կարող է հանդես գալ նաև օրգանիզմում, նախքան զուգակցված դեղերի ֆարմակակինետիկական պրոցեսները (N 3): Օր.՝
Անալգինի ներկայությամբ (թույլ հիմնային միջավայր) խառնուրդը կայուն է, սակայն ստամոքսի թթվային միջավայրում անջատվում է յոդ, որի քանակը ~ 11 անգամ գերազանցում է յոդի թույլատրելի սահմանային քանակությունը (ԹՍՔ՝ 0,02գ)։ 2NaNO2 + 2KJ + 4H+ → 2NO↑ ­+ J2 + 2Na+ + 2H2O
Քիմիական անհամատեղելիություն
Քիմիական անհամատեղելիությունը դեղախառնուրդի բաղադրիչների միջև քիմիական պրոցեսների արդյունք է, ինչը հաճախ տեսանելի է հեղուկ դեղաձևերում։ Այդ երևույթներն ուղեկցվում են նստվածքագոյացմամբ, գույնի, հոտի, համի փոփոխումով, գազի անջատումով, երբեմն՝ նաև առանց տեսանելի փոփոխությունների։ Թույլ հիմքերից և ուժեղ թթուներից ստացված աղերը ալկալիի միջավայրում վերածվում են թունավոր, ջրում վատ լուծվող թույլ հիմքերի (հատկապես 3-րդային ազոտ պարունակող միացությունների՝ մորֆինի, ատրոպինի, պապավերինի (III a), դիմեդրոլի, դիբազոլի․․․ աղերը]։ Ուժեղ հիմքերի և թույլ թթուների աղերը (կոֆեինի բենզոատի, բարբիտուրատների, սուլֆանիլամիդների, սալիցիլաթթվի, բեզոյական թթվի... նատրիումական աղերը, էուֆիլինը) թթուների հետ զուգակցելիս նույնպես անջատվում են թունավոր նստվածքներ։